Lav et referat af nedenstående tekst:

Tekst:
- Jeg skal aldrig arbejde med børn og unge igen. Det siger en af de tiltalte i sagen om bostedet Solhaven i Retten i Aalborg tirsdag, hvor han er tiltalt for vold i 14 tilfælde. Han finder det "meget underligt", at drengene har anmeldt ham, specielt fordi han gjorde noget ekstra for dem. - Det gør et vist indtryk, at man har hjulpet nogle så meget og så lige pludselig sidder her, siger han. Den ekstra indsats blev gjort af kærlighed, fordi de unge ikke selv havde ordentlige familieforhold, lyder det. Han er uddannet lastbilmekaniker og har også arbejdet med handicappede. Han var ansat på Solhaven i tre år fra 2008 til 2011. På bostedet var fysisk kontakt med de anbragte helt almindeligt. - De elskede et los i røven, siger han om drengene, der som regel var smidt ud fra andre institutioner på grund af deres opførsel. - At mosle med dem har jeg gjort rigtigt meget. Det kunne de godt lide, beretter den 38-årige. Han afviser dog at kende til udtrykket "kæleklap", og han roser forstander Søren Virenfeldt for at have en rigtig god tilgang til de unge. Men han, der var afdelingsleder, var også på enkelte punkter uenig med chefens linje. For eksempel når Virenfeldt ville belønne en ung med en ny telefon, fordi den unge havde klaret syv hjemrejser uden at have røget hash. At bruge magt over for de unge skete forholdsvist sjældent, lyder det. Og hvad bestod den så i, bliver han spurgt af en af forsvarerne? - At lægge dem ned på gulvet og holde dem fast, svarer han. Også en anden af de tiltalte, en 54 årig-mand, er dybt skuffet over anklagerne om vold. Han har draget samme konsekvens - nemlig ikke fremover at arbejde med unge. - Det er helt abstrakt, siger han om tiltalen. - At mennesker, man har givet så meget, bombarderer én med sådan en gang lort, siger han, som arbejdede 14 år på Solhaven. Forstanderen og 11 ansatte er anklaget for et stort antal voldshandlinger over for 21 unge, der var anbragt på bostedet i Farsø. Alle nægter sig skyldige.

Referat:
- De elskede et los i røven, fortæller en af de anklagede i sagen om vold mod anbragte unge på bosted.